Mykenai
Mykenai (basa Yunani: Mukῆvaι Mykēnai atawa Mukήvn Mykēnē) adalah situs arkeologi di Yunani, baandak sakitar 90 km barat daya Athena, di Peloponnesos timur laut. 11 km ka arah salatan ada Argos, wan 48 km ke arah utara ada Korintus. Di atas bukit tempat istana, kita kawa maitihi sampai sajauh Argolid sampai ka Teluk Saronik.
Pas milenium kadua SM, Mykenai marupakan salah satu pusat peradaban utama di Yunani. Mykenai marupakan nagara militer nang manduminasi banyak dairah di Yunani salatan. Pariudi dalam sejarah Yunani mulai matan sakitar 1600 SM sampai sakitar 1100 SM disambat Yunani Mykenai.
Sajarah[babak | babak asal mulanya]
Mykenai marupakan kakuatan ganal pamulaan di Yunani Kuno. Pamulaannya urang-urang Mykenai marupakan bajak laut, buhannya manyarang kapal-kapal Fenisia (phoenicia) wan Kreta, sahingga mandapatakan banyak barang gasan mudal usaha. Sakitar 1500 SM, Mykenai mahancurakan paradaban Minoi di Kreta. Kisah buhannya ini biasanyanya dikisahakan sabagai perang malawan Raja Minos nang Jahat, nang manuntut urang-urang Yunani mangirim parawan lawan inya satiap tahun sampai pahabisannya pahlawan ganal Yunani Theseus mamatii Minos wan salajur mambawa bukah anak babiniannya.[1]
Sakitar 1200 SM, galumbang panyarbu nang dikanal sabagai Urang Laut manyapu Laut Tangah, manjarah saluruh dairah. Mykenai hilang matan sajarah imbah ngitu, Tanah wan kuta-kuta buhannya dimasuki urang-urang Yunani nang tamiskin matan utara nang bangaran suku Doria.[1]
Catatan Batis[babak | babak asal mulanya]
- ^ a b Ansary, Tamim, author, narrator., The invention of yesterday, ISBN 978-1-5491-5672-4, OCLC 1128835405, diakses tanggal 2020-06-01
Pranala luar[babak | babak asal mulanya]
- (Bahasa Inggris) British School at Athens Mycenae page
- (Bahasa Inggris) Excavation of Citadel House Area
- (Bahasa Inggris) Objects from Grave Circle A, including votive weaponry
- (Bahasa Inggris) Homepage of Current Dickinson College Excavations at Mycenae
ace_Latn bjn_Latn bjn_Latn bjn_Latn bjn_Latn bjn_Latn bjn_Latn eng_Latn ind_Latn ban_Latn bjn_Latn eng_Latn eng_Latn